รองนายกรัฐมนตรี ระบุ พลเอก ประยุทธ์ จันทร์โอชา สามารถไม่เข้าร่วมโหวตนายกรัฐมนตรี ได้ ถือเป็นสิทธิ์ตามกฎหมาย
รองนายกรัฐมนตรี ระบุ พลเอก ประยุทธ์ จันทร์โอชา สามารถไม่เข้าร่วมโหวต นายกรัฐมนตรี ได้ ถือเป็นสิทธิ์ตามกฎหมาย        นายวิษณุ เครืองาม รองนายกรัฐมนตรีกล่าวว่า การที่ พลเอก ประยุทธ์ จันทร์โอชา ไม่เข้าร่วมประชุมโหวตเลือก นายกรัฐมนตรี ในวันพรุ่งนี้ สามารถทำได้ เพราะเป็นสิทธิตามกฎหมาย และข้อบังคับการประชุม ส่วนการเสนอชื่อ นายกรัฐมนตรี จะเสนอชื่อใครก็ได้ และสามารถอภิปรายแสดงวิทัศน์ หรือหารือก่อน หรือหลังการประชุมได้ เพราะเป็นไปตามข้อบังคับตามรัฐธรรมนูญ หากประธานสภาจะอนุญาต ส่วนที่คาดการณ์ว่า จะมีการอภิปรายให้ พลเอก ประยุทธ์ ลาออกจากตำแหน่งหัวหน้า คสช. นั้น นายวิษณุ กล่าวว่า สามารถหารือ หรือ อภิปรายเรื่องนี้ได้ แต่ผลจะออกมาอย่างไรไม่ทราบ แต่ตามที่รัฐธรรมนูญ กำหนดไว้แล้ว ว่าหัวหน้า คสช. จะพ้นจากตำแหน่ง เมื่อมีคณะรัฐมนตรีชุดใหม่เข้าปฏิญาณตน